אדם ייז'י צ'ארטוריסקי, (ברוסית: Адам Ежи Чарторыйский , בפולנית: Adam Jerzy Czartoryski) ‏ (14 בינואר 1770 - 15 ביולי 1861) היה מדינאי רוסי ופולני.
אדם צ'ארטוריסקי נולד במשפחה פולנית אצילית וידועה. היו שמועות שאביו האמיתי היה ניקולאי רפנין. בשנת 1795 ביחד עם אחיו, עבר לסנקט פטרסבורג. היה מקורב מאוד לנסיך אלכסנדר. למרות זאת, הוא היה מאהב של אשתו של אלכסנדר, נסיכה יליזבטה. ככל הנראה, מקשר זה בשנת 1799 ליליזבטה נולדה בת. זמן קצר לאחר הלידה, אדם ייז'י צ'ארטוריסקי הוגלה מסנקט פטרסבורג לפי פקודת קיסר פאבל הראשון.
בשנת 1801 הוא חזר לבירה. היה בין היועצים הקרובים של אלכסנדר, הקיסר הצעיר. בשנת 1804 התמנה לשר החוץ של האימפריה הרוסית והיה בתפקיד זה עד לשנת 1806. החל משנת 1803 היה בין ראשי אוניברסיטת וילנה ותמך מאוד בהתפתחותה. בשנת 1805 היה בפמליית הקיסר בנסיעתו לאירופה.
בפברואר 1807 איבד את השפעתו על הקיסר ופוטר ממשרד החוץ. למרות זאת, נשאר ביחסים קרובים עם הקיסר. בשנת 1810 עזב את סנקט פטרסבורג. נפגש בפעם נוספת עם הקיסר במהלך שנת 1813 ו-1814 כחלק של הכנות הקיסר לקונגרס וינה.
הוא היה בין אדריכלי הממשל בפולין הקונגרסאית. היה צפוי שהוא יקבל תפקיד המושל אך הוא קיבל רק תפקיד של פקיד בכיר בממשל.